pythainlp/thaigov-v2-corpus-22032023 huggingface dataset:
วันพุธที่ 10 พฤศจิกายน 2564
โฆษกรัฐบาลเผย "นายก" กำชับดูแลราคาน้ำมันปาล์มขวด ชี้เป็นไปตามกลไกตลาดโลก เชื่อจะดีขึ้นและเกษตรกรได้ประโยชน์ ย้ำราคาหมูยังทรงตัวพร้อมเสริมทันทีหากผลผลิตขาดตลาด
โฆษกรัฐบาลเผย "นายก" กำชับดูแลราคาน้ำมันปาล์มขวด ชี้เป็นไปตามกลไกตลาดโลก เชื่อจะดีขึ้นและเกษตรกรได้ประโยชน์ ย้ำราคาหมูยังทรงตัวพร้อมเสริมทันทีหากผลผลิตขาดตลาด
นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงสถานการณ์ราคาน้ำมันปาล์มบรรจุขวดปรับตัวสูงขึ้นในช่วงนี้ว่า เป็นไปตามกลไกตลาดโลก เนื่องจากผลผลิตปาล์มของอินโดนีเซียและมาเลเซียซึ่งถือเป็นผู้ผลิตรายสำคัญออกสู่ตลอดน้อยลงมากกว่า 5% อันเป็นผลจากสถานการณ์โควิด ทำให้ราคาน้ำมันปาล์มในตลาดโลกสูงขึ้นอย่างต่อเนื่อง โดยพลเอก ประยุทธ์ จันทร์โอชา นายกรัฐมนตรีและ รมว.กลาโหม ได้ติดตามสถานการณ์และกำชับให้กระทรวงพาณิชย์เร่งบรรเทาความเดือดร้อนของผู้บริโภค ซึ่งล่าสุดกระทรวงพาณิชย์รายงานว่าได้ขอความร่วมมือผู้ประกอบการโรงสกัดตรึงราคาน้ำมันปาล์มดิบให้มากที่สุด และจากการสำรวจราคาน้ำมันปาล์มบรรจุขวดในห้างค้าปลีกค้าส่งอยู่ที่ 50 – 53 บาท/ขวด แต่จะเป็นการปรับตัวในระยะสั้นตามภาวการณ์ของตลาดโลก และในช่วงปลายปีจะมีปริมาณน้ำมันถั่วเหลืองเข้ามาทดแทนน้ำมันปาล์มมากขึ้นเพื่อเป็นทางเลือกสำหรับประชาชน
อย่างไรก็ตาม จากสถานการณ์ผลผลิตปาล์มในตลาดโลกที่ลดลงนั้นกลับส่งผลให้ประเทศไทยสามารถส่งออกน้ำมันปาล์มดิบได้มากขึ้น และราคาผลปาล์มของไทยปรับตัวสูงขึ้นโดยเฉลี่ยตั้งแต่เดือน ม.ค. - พ.ย 64 อยู่ที่ 6.76 บาท/กก. ขณะที่ช่วงสัปดาห์ที่ผ่านมาเกษตรกรที่ผลิตปาล์มคุณภาพดีสามารถขายได้ในราคา 10 บาท/กก. ถือว่าสูงสุดในรอบ 10 ปี จากเดิมเมื่อปีที่แล้วขายได้เฉลี่ย 4.78 บาท/กก. หรือเพิ่มขึ้นประมาณ 41% ทำให้ชาวสวนปาล์มได้รับประโยชน์อย่างมาก
นายธนกร กล่าวว่า ส่วนกรณีที่สมาคมผู้เลี้ยงสุกรแห่งชาติได้ประกาศจะปรับราคาสุกรมีชีวิต เป็น 84 บาท/กก. ก่อนหน้านี้นั้น จากการติดตามสถานการณ์ของกระทรวงพาณิชย์พบว่าราคาซื้อขายและส่งมอบยังอยู่ที่ไม่เกิน 80 บาท/กก. ตามที่ทางกระทรวงขอความร่วมมือไว้ ส่วนราคาจำหน่ายปลีกหมูเนื้อแดงไม่ตัดแต่งอยู่ที่ 135 – 140 บาท/กก. ราคาจำหน่ายปลีกหมูเนื้อแดงตัดแต่งอยู่ที่ 145 – 150 บาท/กก. ซึ่งเป็นราคาเดียวกับปีก่อน ขณะที่หมูเนื้อแดงชำแหละในห้างค้าปลีกค้าส่ง พบว่าราคายังอยู่ที่ 119 – 122 บาท/กก. อย่างไรก็ตามแม้ว่าปีนี้ผลผลิตสุกรจะลดลงจากปีก่อนแต่ปริมาณเนื้อสุกรชำแหละในสต็อกยังมีอยู่พอสมควรและเชื่อว่าจะเพียงพอกับความต้องการ โดยกระทรวงพาณิชย์และกระทรวงเกษตรและสหกรณ์จะร่วมกันทำงานอย่างใกล้ชิด และจะประสานกับสมาคมผู้เลี้ยงสุกรนำเนื้อสุกรชำแหละเข้าไปเสริมในตลาดหรือจัดจำหน่ายหมูธงฟ้าราคาประหยัดให้กับผู้บริโภคหากช่วงใดที่ปริมาณผลผลิตเข้าสู่ตลาดไม่เพียงพอ
..........................................
วันพุธที่ 1 ธันวาคม 2564
รถไฟฟ้าชานเมืองสายสีแดงจัดกิจกรรมพิเศษต้อนรับ “วันพ่อแห่งชาติ” ชวนคุณพ่อ - คุณลูก ร่วมสนุกลุ้นรับบัตรของขวัญจากร้านไอศกรีม Swensen’s พร้อมรางวัลอื่นๆกว่า 1,000 รางวัล
รถไฟฟ้าชานเมืองสายสีแดงมอบของขวัญในวันพ่อแห่งชาติ วันที่ 5 ธันวาคม 2564 จัดกิจกรรมพิเศษให้คุณพ่อคุณลูกได้ร่วมสนุกลุ้นรับบัตรของขวัญจากร้านไอศกรีม Swensen’s มูลค่า 200 บาท และรางวัลอื่นๆอีกมากมายกว่า 1,000 รางวัล ที่สถานีรถไฟฟ้าดอนเมือง
รถไฟฟ้าชานเมืองสายสีแดงมอบของขวัญในวันพ่อแห่งชาติ วันที่ 5 ธันวาคม 2564 จัดกิจกรรมพิเศษให้คุณพ่อคุณลูกได้ร่วมสนุกลุ้นรับบัตรของขวัญจากร้านไอศกรีม Swensen’s มูลค่า 200 บาท และรางวัลอื่นๆอีกมากมายกว่า 1,000 รางวัล ที่สถานีรถไฟฟ้าดอนเมือง
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่าเพื่อเป็นการมอบของขวัญให้ผู้โดยสาร เนื่องในโอกาสวันพ่อแห่งชาติ และเพื่อสร้างความสัมพันธ์อันดีในครอบครัว บริษัทจึงได้จัดกิจกรรมพิเศษ ให้คุณพ่อคุณลูกได้ร่วมสนุกกับกิจกกรมส่งเสริมการตลาดสุดพิเศษ ลุ้นรับบัตรของขวัญสุดพรีเมี่ยม ให้คุณลูกพาคุณพ่อไปรับประทานไอศกรีมที่ร้าน Swensen’s จำนวน 300 รางวัล มูลค่า รางวัลละ 200 บาท พร้อมรางวัลอื่นๆมากมายกว่า 1,000 รางวัล ตั้งแต่เวลา 8.00 น. เป็นต้นไป ที่สถานีรถไฟฟ้าดอนเมือง ในวันที่ 5 ธันวาคม 2564
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันพฤหัสบดีที่ 11 พฤศจิกายน 2564
รมต.อนุชา ยืนยันรัฐบาลและสำนักงานสลากฯ มีความตั้งใจแก้ไขปัญหาสลากแพงอย่างจริงจัง
รมต.อนุชา ยืนยันรัฐบาลและสำนักงานสลากฯ มีความตั้งใจแก้ไขปัญหาสลากแพงอย่างจริงจัง
วันนี้ (11 พฤศจิกายน 2564) นายอนุชา นาคาศัย รัฐมนตรีประจำสำนักนายกรัฐมนตรี พร้อมด้วยนายเสกสกล อัตถาวงศ์ ผู้ช่วยรัฐมนตรีประจำนายกรัฐมนตรี พันโท หนุน ศันสนาคม ผู้อำนวยการสำนักงานสลากกินแบ่งรัฐบาล นายลวรณ แสงสนิท ประธานสำนักงานสลากกินแบ่งรัฐบาล หารือร่วมกับเครือข่ายผู้ค้าลอตเตอรี่รายย่อยจังหวัดเลย ในการแก้ไขปัญหาสลากกินแบ่งรัฐบาลแพงเกินราคา ที่เกิดจากมีผู้ซื้อและผู้ขายลอตเตอรี่เป็นจำนวนมาก ส่งผลให้ราคาแพงเกินกว่าที่รัฐบาลกำหนดให้ราคาขายไว้ไม่เกิน 80 บาทแต่ราคาก่อนถึงผู้ขายปัจจุบันราคาใบละ 95 บาท เลขชุด 4 ใบใบละ 150 บาท
โดยที่ประชุมได้ข้อสรุปร่วมกันที่จะตั้องคณะอนุกรรมการขึ้นมาพิจารณาเรื่องนี้ให้นำไปสู่การแก้ไขปัญหาลอตเตอรี่แพงให้เกิดเป็นรูปธรรม ขณะเดียวกันในวันพรุ่งนี้ผู้ค้าลอตเตอรี่จะได้หารือร่วมกับนายเสกสกล เพื่อพูดคุยในรายละเอียดของการตั้งอนุกรรมการฯ
รัฐมนตรีประจำสำนักนายกรัฐมนตรีกล่าวว่า ในเบื้องต้นจะต้องหาวิธีช่วยลดต้นทุนให้กับประชาชนและผู้ค้าลอตเตอรี่ ซึ่งเรื่องนี้สำนักงานสลากฯ ได้มีแนวคิดที่จะแก้ไขปัญหาอย่างจริงจัง ไม่ใช่แก้ไขปัญหาเป็นครั้งคราว พร้อมกล่าวยืนยันว่า รัฐบาล และสำนักงานกินแบ่งรัฐบาลมีความตั้งใจที่จะทำเรื่องนี้ให้เป็นรูปธรรม ให้เกิดความมั่นคงในการขายสลากและทำให้ชีวิตความเป็นอยู่ของผู้ค้า รวมถึงคนซื้อได้รับความเป็นธรรมมากที่สุด พร้อมกับย้ำเตือนผู้ค้าอย่าหลงเชื่อบุคคลแอบอ้างว่าส่วนราชการจัดสรรสลากกินแบ่งได้ในราคาที่ต่ำกว่าสำนักงานสลากกินแบ่งกำหนดไว้ เพื่อป้องกันไม่ให้ถูกหลอกและเกิดการสูญเสียเงินตามมา
-------------------------
วันจันทร์ที่ 8 สิงหาคม 2565
ธ.ก.ส. ชวนเกษตรกรร่วมโครงการประกันภัยข้าวนาปี - ข้าวโพดเลี้ยงสัตว์ ปี 65 หลังจ่ายค่าสินไหม ปี 64 แล้วกว่า 1.5 พันล้านบาท
.....
ธนาคารเพื่อการเกษตรและสหกรณ์การเกษตร (ธ.ก.ส.) เผยความคืบหน้าการจ่ายค่าสินไหมทดแทนในโครงการประกันภัยข้าวนาปีและข้าวโพดเลี้ยงสัตว์ ปีการผลิต 2564 แล้วกว่า 1.5 พันล้านบาท ช่วยบรรเทาความเสียหายและลดความเสี่ยงด้านการผลิตแก่เกษตรกร 1.1 แสนราย คิดเป็นพื้นที่การเกษตรกว่า 1.2 ล้านไร่ (ข้อมูล ณ วันที่ 30 มิ.ย. 65)
.
เป็นการสนับสนุนให้เกษตรกรสามารถบริหารจัดการความเสี่ยงด้านการผลิตและได้รับความคุ้มครองความเสียหายจากภัยธรรมชาติ (น้ำท่วม/ฝนตกหนัก ภัยแล้ง/ฝนแล้ง/ฝนทิ้งช่วง ลมพายุ/พายุไต้ฝุ่น อากาศหนาว/น้ำค้างแข็ง ลูกเห็บ ไฟไหม้ ช้างป่า ศัตรูพืช/โรคระบาด) ประกอบด้วย
-โครงการประกันภัยข้าวนาปี วงเงินคุ้มครอง 1,260 บ./ไร่ (กรณีภัยศัตรูพืช/โรคระบาด คุ้มครอง 630 บ./ไร่)
-โครงการประกันภัยข้าวโพดเลี้ยงสัตว์ วงเงินคุ้มครอง 1,500 บ./ไร่ (กรณีเกิดภัยศัตรูพืช/โรคระบาด คุ้มครอง 750 บ./ไร่)
.
จึงขอเชิญชวนเกษตรกรเข้าร่วมโครงการประกันภัยฯ ปีการผลิต 2565 เพื่อลดความเสี่ยงด้านการผลิตในสถานการณ์การเปลี่ยนแปลงด้านภูมิอากาศโลกที่มีแนวโน้มรุนแรงและมีความถี่มากขึ้น...สอบถามรายละเอียดเพิ่มเติมได้ที่ ธ.ก.ส. ทุกสาขา หรือ โทร. 02 555 0555
.
อ่านเพิ่มเติม คลิก https://www.thaigov.go.th/news/contents/details/57574
#ไทยคู่ฟ้า #ร่วมต้านโควิด19
-------------------
วันพุธที่ 19 มกราคม 2565
“ธนกร” มั่นใจ ประชาชนยังหนุน พล.อ.ประยุทธ์ ชี้ผลโพลพิสูจน์ชัด คนไทยยังต้องการให้ถือธงนำบริหารประเทศ ลั่น นายกฯ เดินหน้าลุยทำงานช่วยประชาชนฝ่าโควิด-19 ไม่สนเกมส์การเมือง
“ธนกร” มั่นใจ ประชาชนยังหนุน พล.อ.ประยุทธ์ ชี้ผลโพลพิสูจน์ชัด คนไทยยังต้องการให้ถือธงนำบริหารประเทศ ลั่น นายกฯ เดินหน้าลุยทำงานช่วยประชาชนฝ่าโควิด-19 ไม่สนเกมส์การเมือง
วันที่ 19 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบเสียงสะท้อนและทุกกำลังใจของคนไทยผ่านผลสำรวจความนิยมต่อนายกรัฐมนตรี จาก สำนักวิจัยซูเปอร์โพล (SUPER POLL) ที่ทำการสำรวจความคิดเห็นของประชาชนทุกสาขาอาชีพกระจายทั่วทุกภูมิภาคของประเทศ ระหว่างวันที่ 10 - 15 มกราคม 2565 ที่ผ่านมา โดยส่วนใหญ่หรือร้อยละ 82.0 ยังต้องการให้ พล.อ.ประยุทธ์เป็นผู้ถือธงนำ เพราะกล้าเปลี่ยนแปลงการเมืองใหม่ การบริหารงานใหม่ ๆ กล้าทำในสิ่งที่ถูกต้อง หลุดออกจากการบริหารประเทศแบบรัฐราชการ นอกจากนี้ ส่วนใหญ่หรือร้อยละ 74.3 ยังระบุว่า ให้กำลังใจนายกรัฐมนตรี ที่กล้าทำในสิ่งที่ถูกต้อง เลือกประชาชนมากกว่าผลประโยชน์ และการเกรงใจทางการเมือง รวมทั้งการเกี้ยเซียะผลประโยชน์กับข้าราชการ ซึ่งส่วนใหญ่หรือร้อยละ 69.9 ระบุด้วยว่า ในเวลานี้ยังไม่เห็นใครที่เหมาะสมกับตำแหน่งนายกรัฐมนตรีมากกว่า พล.อ.ประยุทธ์
นายธนกร กล่าวอีกว่า ที่สำคัญ ผลโพลยังชี้ให้เห็นด้วยว่า เสียงส่วนใหญ่หรือร้อยละ 71.3 นั้น ทราบถึงการบริหารประเทศตลอดระยะเวลาที่ผ่านมาของ พล.อ.ประยุทธ์ ว่า นายกรัฐมนตรีกล้าที่จะออกมารับผิดชอบทุกเรื่องวิกฤตในนามของรัฐบาล แม้ว่าจะเป็นเพราะหน่วยงานในหน้าที่อาจจะปล่อยปละละเลยจนมีการสะสมปัญหา ซึ่งเป็นการพิสูจน์ได้อย่างชัดเจนว่า ประชาชนยังให้การสนับสนุน พล.อ.ประยุทธ์ ดังนั้น นายกรัฐมนตรีจะยังคงทำงานหนักเพื่อประชาชน เดินหน้าช่วยเหลือประชาชนเพื่อฝ่าวิกฤตโควิด-19 ไปด้วยกันโดยไม่สนเกมส์การเมือง จะขอเดินหน้าทำงานเพื่อแก้ปัญหาความเดือดร้อนให้กับประชาชนเท่านั้น
“ผลโพลสะท้อนเสียงประชาชนได้เป็นอย่างดีว่า วันนี้ประชาชนยังคงเชื่อมั่น ยังคงให้กำลังใจ และยังไม่เห็นว่าจะมีใครที่เหมาะสมกับตำแหน่งนายกรัฐมนตรีมากไปกว่า พล.อ.ประยุทธ์ ทั้งนี้ รัฐบาลภายใต้การนำของ พล.อ.ประยุทธ์ ใช้ความจริงใจในการแก้ปัญหาวิกฤตของชาติบ้านเมืองและความเดือดร้อนของประชาชน ซึ่งท่านนายกฯ มุ่งมั่นและทุ่มเทในการแก้ปัญหา มองถึงความต้องการของพี่น้องประชาชนเป็นหลัก เพื่อบรรเทาความเดือดร้อนให้กับพี่น้องประชาชนโดยเร็วที่สุด โดยเฉพาะการแก้ปัญหาทุจริตคอร์รัปชันที่ฝังรากลึกในสังคมไทยมาอย่างยาวนานนั้น ผมยังนึกไม่ออกว่า จะมีผู้นำคนไหนอีกในขณะนี้ ที่เด็ดขาดและกล้าตัดสินใจทำในสิ่งที่ถูกต้อง ยึดประโยชน์ของประชาชนเป็นที่ตั้งได้มากไปกว่า พล.อ.ประยุทธ์” นายธนกร กล่าว
วันเสาร์ที่ 8 มกราคม 2565
‘ลุงเฮ้ง’ ใจดี ส่ง ‘ที่ปรึกษา’ ‘โฆษก’ มอบของขวัญให้เด็กชุมชนดินแดงกว่า 1,000 ชุด
. .
เมื่อวันที่ 8 มกราคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน เป็นประธานมอบสิ่งของเครื่องเขียน อุปกรณ์การเรียน อุปกรณ์กีฬา รวมทั้งของเด็กเล่น และขนม เพื่อเป็นของขวัญเนื่องในโอกาสวันเด็กแห่งชาติประจำปี 2565 แก่ตัวแทนผู้นำชุมชนและเด็กในชุมชนแฟลตดินแดง โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางสาวบุปผา เรืองสุด รองปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมด้วย จุดแรกที่บริเวณโครงการฟื้นฟูเมืองชุมชนดินแดงระยะที่ 1 (ดินแดงแปลง G) หลังมัสยิดมูฮายีรีน โดยมี นายสมัย แสงชาติ ประธานชุมชนเป็นผู้รับมอบ และจุดที่ 2 ที่บริเวณโถงด้านล่างอาคารกระทรวงแรงงาน เพื่อมอบของขวัญแก่ตัวแทนผู้นำชุมชนและตัวแทนเด็ก นำโดยนายวิชาญ เขียวแก้ว ประธานชุมชนดินแดง 2 เป็นผู้รับมอบ จากนั้นได้มอบให้ผู้นำชุมชน ซึ่งประกอบด้วย นางศิริเพ็ญ สาปณ ประธานชุมชนดินแดง 1 เป็นผู้รับมอบ นายวิทยา วันดาลักษณ์ ตัวแทนแฟลต 21 - 32 เป็นผู้รับมอบ นายสุทิน สีอัคฮาต รองประธานชุมชนสวัสดี ซ.ประชาสงเคราะห์ 26 นางธนาวดี นามศรีนวล อสม.เขตดินแดง ส่งตัวแทนมารับมอบ จำนวนทั้งสิ้น 1,000 ชุด เพื่อนำไปส่งต่อให้แก่เด็ก ๆ ในชุมชนชาวแฟลตดินแดงต่อไป
นางธิวัลรัตน์ กล่าวต่อว่า สำหรับคำขวัญวันเด็กในปี 2565 นี้ ท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้คำขวัญไว้ว่า “รู้คิด รอบคอบ รับผิดชอบต่อสังคม
และในวันนี้ดิฉันพร้อมด้วยท่านโฆษกกระทรวงแรงงาน (ฝ่ายการเมือง) ท่านปลัดกระทรวงแรงงาน ท่านรองปลัดกระทรวงแรงงาน และคณะ ได้รับมอบหมายจากท่านรัฐมนตรีว่าการกระทรวงแรงงาน ให้นำสิ่งของเครื่องเขียน อุปกรณ์การเรียน อุปกรณ์กีฬา รวมทั้งของเด็กเล่น และขนม เพื่อมามอบเป็นของขวัญเนื่องในโอกาสวันเด็กแห่งชาติประจำปี 2565 แก่ตัวแทนผู้นำชุมชน เคหะดินแดง แจกจ่ายให้แก่เด็ก ๆ ที่พักอาศัยอยู่ในแฟลตดินแดง เนื่องจากเนื่องจากต้องปฏิบัติตามมาตรการป้องกันการแพร่ระบาดของโควิด-19 ในส่วนของกระทรวงแรงงานเอง ท่านสุชาติ ชมกลิ่น รัฐมนตรีว่าการกระทรวงแรงงาน ได้ฝากความห่วงใยมายังลูกหลานชาวแฟลตดินแดงจึงให้หน่วยงานสังกัดกระทรวงแรงงาน ร่วมสนับสนุนสิ่งของเครื่องเขียน อุปกรณ์การเรียน อุปกรณ์กีฬา รวมทั้งของเด็กเล่น และขนม เพื่อเป็นของขวัญเนื่องในโอกาสวันเด็กแห่งชาติประจำปี 2565 นอกจากนี้ ยังได้รับการสนับสนุนงบประมาณส่วนหนึ่งจากกระทรวงศึกษาธิการและสมาคมแม่บ้านกระทรวงแรงงานในการจัดซื้อของขวัญวันเด็กเพื่อนำไปส่งมอบให้แก่เด็ก ๆ ในชุมชนต่าง ๆ เพื่อสร้างขวัญและกำลังใจแก่เด็กและเยาวชนที่จะเติบโตเป็นกำลังสำคัญในการพัฒนาประเทศในอนาคตต่อไป
ทั้งนี้ การมอบของขวัญวันเด็กแก่ผู้นำชุมชนในวันนี้กระทรวงแรงงาน ได้มีมาตรการป้องกันและควบคุมโควิด-19 โดยเฉพาะการตรวจวัดอุณหภูมิ มีจุดบริการเจลแอลกอฮอล์ให้ผู้เข้าร่วมงาน และการเว้นระยะห่างทางสังคม ซึ่งสอดคล้องตามมาตรการป้องกันโรคที่กระทรวงสาธารณสุขกำหนดอย่างเคร่งครัดอีกด้วย
วันอังคารที่ 24 สิงหาคม 2564
กรมทางหลวงชนบท สร้างถนนบนเกาะลันตา จ.กระบี่ กว่า 21 กิโลเมตร แล้วเสร็จ รองรับปริมาณการจราจร ส่งเสริมเศรษฐกิจการท่องเที่ยวในอนาคต
กรมทางหลวงชนบท (ทช.) ดำเนินโครงการก่อสร้างถนนสายบ้านศาลาด่าน - บ้านสังกาอู้ อำเภอเกาะลันตา จังหวัดกระบี่ แล้วเสร็จ
กรมทางหลวงชนบท (ทช.) ดำเนินโครงการก่อสร้างถนนสายบ้านศาลาด่าน – บ้านสังกาอู้ อำเภอเกาะลันตา จังหวัดกระบี่ แล้วเสร็จ
นายปฐม เฉลยวาเรศ อธิบดีกรมทางหลวงชนบท เปิดเผยว่า ถนนสายบ้านศาลาด่าน – บ้านสังกาอู้ อำเภอเกาะลันตา จังหวัดกระบี่ เป็นโครงข่ายคมนาคมขนส่งด้านทิศตะวันออกของเกาะลันตาใหญ่ แต่เดิมถนนมีสภาพเป็นถนนคอนกรีตเสริมเหล็กและผิวทางลาดยางในบางช่วง ขนาด 2 ช่องจราจร มีสภาพคับแคบ ซึ่งถนนดังกล่าวมีการสัญจรของประชาชนในพื้นที่และนักท่องเที่ยวเป็นจำนวนมาก ส่งผลให้การจราจรไม่คล่องตัว ทั้งนี้ เพื่อส่งเสริมการท่องเที่ยวบริเวณเกาะลันตาและยกระดับการคมนาคมขนส่งในเกาะลันตา
ให้มีความสะดวกรวดเร็วปลอดภัยมากยิ่งขึ้น รองรับนักท่องเที่ยวและปริมาณการจราจรที่จะเกิดขึ้นในอนาคต สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ทช. จึงได้ดำเนินโครงการก่อสร้างถนนสายบ้านศาลาด่าน – บ้านสังกาอู้ อำเภอเกาะลันตา จังหวัดกระบี่ โดยก่อสร้างเป็นถนนผิวจราจรคอนกรีต ขนาด 2 ช่องจราจร กว้าง 6 เมตร ไหล่ทางข้างละ 0 - 2 เมตรพร้อมก่อสร้างสะพานคอนกรีตเสริมเหล็ก 3 แห่ง จุดจอดรถบริการนักท่องเที่ยว 1 แห่ง ระบบระบายน้ำ ติดตั้งระบบไฟฟ้าแสงสว่างบริเวณย่านชุมชน งานเครื่องหมายจราจร งานอำนวยความปลอดภัย และปรับปรุงภูมิทัศน์ตลอดสายทาง โดยมีจุดเริ่มต้นสายทางบริเวณสามแยกที่เชื่อมต่อกับสะพานสิริลันตา (กม.ที่ 0+000) และไปสิ้นสุดสายทางที่โรงเรียนบ้านสังกาอู้ (กม.ที่ 20+498) พร้อมทางเชื่อม (บริเวณ กม.ที่ 10+668)รวมระยะทางประมาณ 21.698 กิโลเมตร ซึ่งปัจจุบันได้ดำเนินการก่อสร้างแล้วเสร็จสมบูรณ์และเปิดให้ประชาชนใช้สัญจรเรียบร้อยแล้ว
วันพฤหัสบดีที่ 3 กุมภาพันธ์ 2565
โฆษกรัฐบาลเผย นายกฯ ชื่นชม ผลงาน สวทช. คิดค้นชุดตรวจ ATK ขอบคุณทุกภาคส่วนที่ร่วมกันแก้ไขปัญหาประเทศ
โฆษกรัฐบาลเผย นายกฯ ชื่นชม ผลงาน สวทช. คิดค้นชุดตรวจ ATK ขอบคุณทุกภาคส่วนที่ร่วมกันแก้ไขปัญหาประเทศ
วันที่ 3 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยต่อกรณีที่ สำนักงานพัฒนาวิทยาศาสตร์และเทคโนโลยีแห่งชาติ (สวทช.) ได้คิดค้น ชุดตรวจ ATK “NanoCOVID-19” ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบ ชื่นชมความสำเร็จของ สวทช. และขอบคุณทุกหน่วยงานที่เกี่ยวข้อง ที่ช่วยกันใช้ความสามารถร่วมกันพัฒนาแก้ไขปัญหาในประเทศ
ชุดตรวจ NanoCOVID-19 Antigen Rapid Test ที่ สวทช. คิดค้นนี้ นำฐานความรู้จากชุดตรวจคัดกรองไวรัสไข้หวัดใหญ่มาต่อยอดร่วมกับวัสดุตอบสนองทางด้านนาโนเทคโนโลยีและระบบเซ็นเซอร์ และได้สร้างเป็นนวัตกรรมใหม่สำหรับชุดตรวจใน 2 รูปแบบ ได้แก่ ATK Professional Use สำหรับบุคลากรทางการแพทย์ และ ATK Home Use สำหรับประชาชนทั่วไป
โดยปัญหาจากสถานการณ์โควิด-19 ส่งผลให้ทั่วโลกมีความต้องการใช้ชุดตรวจ ATK ตามมาตรการทางสาธารณสุข ทั้งนี้ เพื่อแยกผู้ติดเชื้อเบื้องต้น จำกัดการแพร่ระบาดของโรค ลดการทำงานของเจ้าหน้าที่บุคลากรทางการแพทย์ในระบบสาธารณสุข ซึ่งทำให้ไทยต้องนำเข้าชุดตรวจ ATK จากต่างประเทศ โดยรัฐบาลก็แก้ปัญหา ราคา และจำนวน ของชุดตรวจมาโดยตลอด ทั้งนี้ เชื่อมั่นว่าประเทศไทยเต็มไปด้วยบุคลากรที่มีความรู้ความสามารถ การคิดค้นชุดตรวจ ATK ได้ในวันนี้ จะสามารถต่อยอดองค์ความรู้ทำให้สามารถส่งออกชุดตรวจ ATK ไปยังตลาดโลกได้ในที่สุด
ทั้งนี้ รัฐบาลพร้อมสนับสนุนงานวิจัย การพัฒนาด้านนวัตกรรม เพื่อช่วยให้อุตสาหกรรมทางการแพทย์เติบโต และต่อยอดในเชิงพาณิชย์ โดยเฉพาะอย่างยิ่ง งานวิจัยที่สอดคล้องกับโมเดลเศรษฐกิจสู่การพัฒนาที่ยั่งยืน (Bio-Circular-Green Economy) และนโยบายการผลักดันประเทศเป็นศูนย์กลางการแพทย์โลก (Medical Hub) ตามยุทธศาสตร์ขับเคลื่อนเศรษฐกิจใหม่ที่รัฐบาลให้ความสำคัญ เพื่อเป็นโอกาสในการพัฒนาเศรษฐกิจเพื่ออนาคตต่อไป
นายธนกร กล่าวว่า ประเทศไทยมีทรัพยากรมนุษย์ที่มีความสามารถเป็นที่ยอมรับในเวทีโลก รวมทั้งคนไทยทุกคนมีจิตใจอยากเห็นประเทศชาติพัฒนา จึงพร้อมที่จะร่วมมือกับรัฐบาลแก้ไขปัญหาของประเทศ ซึ่งเชื่อมั่นว่าทุกปัญหาที่คนไทยร่วมมือกันจะแก้ไขได้ อย่างเช่น ปัญหาเรื่องสถานการณ์โควิด -19 ประเทศไทยไม่ได้อยู่ในสถานการณ์ที่แย่นักเมื่อเทียบกับหลาย ๆ ประเทศ ซึ่งเป็นเหตุจากความตั้งใจทำงานของนายกรัฐมนตรี ที่สั่งการ ประเมินสถานการณ์ ปรับเปลี่ยนการทำงานอย่างต่อเนื่อง และครอบคลุมรอบด้าน รวมทั้ง ความร่วมมือจากทุกหน่วยงานทั้งภาครัฐ เอกชน รวมทั้งความร่วมมือของประชาชนทุกคน จึงทำให้ไทยได้รับการยอมรับในการแก้ไขปัญหาจัดการปัญหาโควิด-19 จากทั่วโลก
อย่างไรก็ตาม ตนอยากฝากถึงประชาชนเมื่อมีการใช้ชุดตรวจ ATK จำนวนมากจึงเป็นปัญหาเรื่องการจัดการขยะชุดตรวจ หน้ากากอนามัย หน้ากากผ้า จึงขอให้ประชาชนช่วยกันแยกขยะ โดยฉีดพ่นแอลกอฮอล์ก่อนแยกทิ้งในถุงขยะ โดยระบุหน้าถุงว่าเป็นขยะติดเชื้อ ก็จะเป็นการช่วยดูแลเจ้าหน้าที่ที่รับผิดชอบการจัดการขยะ และเพื่อรักษาสุขอนามัยที่ดี
วันศุกร์ที่ 1 กรกฎาคม 2565
สมาคมสถาบันการเงินของรัฐดำเนินตามนโยบายรัฐ เตรียมปรับเวลาเปิด-ปิดสาขาใหม่ ผ่อนคลายมาตรการจำกัดคนใช้บริการ
สมาคมสถาบันการเงินของรัฐ และสถาบันการเงินสมาชิก ขานรับนโยบายให้สอดคล้องกับแนวทางของภาครัฐ จากสถานการณ์การแพร่ระบาดของเชื้อไวรัส COVID-19 ในปัจจุบันเริ่มมีแนวโน้มคลี่คลาย และภาครัฐได้ประกาศผ่อนคลายมาตรการการเฝ้าระวังการแพร่ระบาด
จากสถานการณ์การแพร่ระบาดของเชื้อไวรัส COVID-19 ในปัจจุบันเริ่มมีแนวโน้มคลี่คลาย และภาครัฐได้ประกาศผ่อนคลายมาตรการการเฝ้าระวังการแพร่ระบาดนั้น สมาคมสถาบันการเงินของรัฐ และสถาบันการเงินสมาชิก พร้อมขานรับนโยบายดังกล่าว จึงได้มีแนวทางปฏิบัติสำหรับการให้บริการลูกค้าของสถาบันการเงินเฉพาะกิจของรัฐให้สอดคล้องกับแนวทางของภาครัฐ เพื่อลดผลกระทบในการใช้บริการต่อลูกค้าประชาชนทั้งทางตรงและทางอ้อม โดยมีการดำเนินการดังต่อไปนี้
1. สถาบันการเงินเฉพาะกิจของรัฐแต่ละแห่งจะพิจารณาผ่อนคลายการปรับเวลาเปิด-ปิดทำการสาขา ตามความเหมาะสม โดยลูกค้าสามารถตรวจสอบรายชื่อสาขาและเวลาทำการ ผ่านช่องทางต่างๆ ทั้งสาขา เว็บไซต์ หรือติดต่อผ่าน call center ของแต่ละแห่ง
2. สถาบันการเงินเฉพาะกิจของรัฐแต่ละแห่งจะพิจารณาผ่อนคลายการจำกัดจำนวนลูกค้าในสาขาตามความเหมาะสมแต่ยังขอความร่วมมือลูกค้าผู้ใช้บริการให้เว้นระยะห่างและสวมหน้ากากอนามัย ขณะทำธุรกรรมที่สาขาของธนาคาร
ทั้งนี้ สมาคมสถาบันการเงินของรัฐและสถาบันการเงินสมาชิก ยังคำนึงถึงความปลอดภัยและสาธารณสุขของลูกค้าและผู้ใช้บริการ โดยมุ่งมั่นดำเนินธุรกิจด้วยความระมัดระวัง และมีมาตรการเฝ้าระวังสถานการณ์อย่างใกล้ชิดต่อไป โดยยังคงแนะนำให้ลูกค้าทำธุรกรรมผ่านช่องทาง Mobile Banking เพื่อความสะดวกในการทำธุรกรรม และการเดินทาง รวมถึงยังสามารถติดต่อใช้บริการผ่านช่องทางออนไลน์ต่าง ๆ อาทิ Call Center Line@ Facebook Website และ Mobile Application
สมาคมสถาบันการเงินของรัฐ
โทร. 0-2202-1868 และ 0-2202-1961 และ www.gfa.or.th
วันเสาร์ที่ 16 ตุลาคม 2564
สำนักงานการบินพลเรือนแห่งประเทศไทย ออกประกาศแนวปฏิบัติสำหรับสายการบินและสนามบินภายในประเทศให้สอดคล้องกับการลดเคอร์ฟิวของรัฐบาล เริ่ม 16 ตุลาคมนี้
สายการบินขนส่งผู้โดยสารได้ตามความจุของเครื่องบิน แต่ยังงดทำการบินในระหว่างช่วงเวลาเคอร์ฟิว
สำนักงานการบินพลเรือนแห่งประเทศไทย (CAAT) กระทรวงคมนาคม ออกประกาศแนวปฏิบัติสำหรับสายการบินและสนามบินภายในประเทศ มีผลตั้งแต่วันที่ 16 ตุลาคม พ.ศ. 2564 เป็นต้นไป ให้สายการบินขนส่งผู้โดยสาร ได้ตามความจุของเครื่องบิน แต่ยังงดทำการบินในระหว่างช่วงเวลาเคอร์ฟิวที่กำหนดไว้ตามข้อกำหนด ออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 35)
เพื่อให้สอดคล้องตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 35) ประกาศ ณ วันที่ 15 ตุลาคม พ.ศ. 2564 ที่กำหนดห้ามบุคคลใดในเขตพื้นที่ควบคุมสูงสุดและเข้มงวดออกนอกเคหสถานระหว่างเวลา 23.00 น. ถึง 03.00 น. ของวันรุ่งขึ้น และการขนส่งสาธารณะสามารถรับขนได้เต็มความจุของยานพาหนะ CAAT จึงออกประกาศสำนักงานการบินพลเรือนแห่งประเทศไทย เรื่อง แนวปฏิบัติสำหรับผู้ดำเนินการสนามบินและผู้ดำเนิน       การเดินอากาศในเส้นทางการบินภายในประเทศ ในระหว่างสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) (ฉบับที่ 7) กำหนดแนวปฏิบัติที่สำคัญดังนี้
1. ให้สายการบินจำกัดการปฏิบัติการบินในระหว่างช่วงเวลา ที่กำหนดไว้ตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 ฉบับล่าสุด เพื่อลดผลกระทบที่อาจเกิดขึ้นกับผู้โดยสารในการเดินทางระหว่างสนามบินและที่พัก และสอดคล้องกับการบริการขนส่งสาธารณะประเภทอื่นที่ดำเนินตามข้อกำหนดและข้อปฏิบัติเดียวกัน
2. ให้สามารถมีจำนวนผู้โดยสารได้ตามความจุของอากาศยานที่ใช้ในการทำการบินเที่ยวบินนั้น ๆ และให้สายการบินพิจารณาการจัดที่นั่งในห้องโดยสารอย่างเหมาะสม และเป็นไปตามมาตรการที่กระทรวงสาธารณสุขกำหนด เพื่อการป้องกันและควบคุมโรค
โดยให้มีผลตั้งแต่วันที่ 16 ตุลาคม พ.ศ. 2564 เป็นต้นไป จนกว่าสถานการณ์ดังกล่าวจะสิ้นสุดไป หรือมีประกาศอื่นใดเพิ่มเติม ประกาศ ณ วันที่ 15 ตุลาคม พ.ศ. 2564
วันพฤหัสบดีที่ 14 ตุลาคม 2564
โฆษกดีอีเอสเตือนอย่าหลงเชื่องดเดินทางไป 10 จังหวัด เพราะเป็นแหล่งติดต่อเชื้อโควิด 19
โฆษกดีอีเอสเตือนอย่าหลงเชื่องดเดินทางไป 10 จังหวัด เพราะเป็นแหล่งติดต่อเชื้อโควิด 19
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ข้อมูลเรื่องงดเดินทางไป10จังหวัดเพราะเป็นแหล่งติดต่อเชื้อโควิด19ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับทางกรมควบคุมโรคกระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
จากกรณีการส่งต่อข้อความที่ระบุว่างดเดินทางไป10จังหวัดได้แก่เชียงรายเชียงใหม่แม่ฮ่องสอนตากกาญจนบุรีราชบุรีเพชรบุรีประจวบคีรีขันธ์ชุมพรและระนองเพราะเป็นแหล่งติดต่อเชื้อโควิด19นั้นทางกรมควบคุมโรคกระทรวงสาธารณสุขได้ตรวจสอบเรื่องดังกล่าวและชี้แจงข้อเท็จจริงถึงประเด็นนี้ว่าเป็นการนำข้อมูลเก่าซึ่งเป็นข่าวปลอมเมื่อเดือนธันวาคม2563กลับมาแชร์ซ้ำอีกครั้งทั้งนี้ยังไม่มีการประกาศเตือนห้ามเดินทางไปยังพื้นที่เสี่ยงใดๆโดยขณะนี้กรมควบคุมโรคได้มีการเข้มงวดเรื่องการตรวจเฝ้าระวังอย่างละเอียดมากขึ้นหากพบความเสี่ยงจะดำเนินการตามขั้นตอนอย่างเคร่งครัดและรัดกุมทั้งการจัดเตรียมสถานที่สังเกตอาการรวมถึงทำความสะอาดฆ่าเชื้อพื้นที่ซึ่งสามารถกระทำได้ภายในระยะเวลาอันสั้นจึงยังไม่มีการประกาศปิดพื้นที่หรือจังหวัดใดในประเทศไทยตามที่กล่าวอ้าง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกรมควบคุมโรคกระทรวงสาธารณสุขสามารถติดตามได้ที่เว็บไซต์ddc.moph.go.thหรือโทร. 02-590-3000หากประชาชนพบข้อมูลการกระทำผิดเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
***********
วันพุธที่ 7 กรกฎาคม 2564
การท่าเรือแห่งประเทศไทย เตรียมปรับปรุงพื้นถนนและระบบระบายน้ำบริเวณลานบรรจุตู้สินค้าและลานฝากเก็บตู้สินค้าของท่าเรือกรุงเทพ เพิ่มความเชื่อมั่นให้กับผู้ใช้บริการ
...
การท่าเรือแห่งประเทศไทย (กทท.) กระทรวงคมนาคม เตรียมดำเนินโครงการปรับปรุงพื้นถนนและระบบระบายน้ำบริเวณลานบรรจุตู้สินค้าและลานฝากเก็บตู้สินค้า เพื่อป้องกันน้ำท่วมขังภายในเขตรั้วศุลกากร ท่าเรือกรุงเทพ (ทกท.) พร้อมสร้างความมั่นใจให้กับผู้ใช้บริการ
เรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย กล่าวว่า ปัจจุบันพื้นที่บริเวณลานบรรจุตู้สินค้าและลานฝากเก็บตู้สินค้าภายในเขตรั้วศุลกากร ทกท. มีระดับความสูงอยู่ที่ +0.90 และ 1.00 เมตร (จากระดับน้ำทะเลปานกลาง) และมีการวางท่อระบายน้ำ ขนาดเส้นผ่านศูนย์กลาง 0.60 เมตร สามารถระบายน้ำได้ 0.302 ลูกบาศก์เมตร/วินาที เพื่อเป็นมาตรการป้องกันการเกิดเหตุน้ำท่วมขังบริเวณลานบรรจุตู้สินค้าและลานฝากเก็บตู้สินค้าได้อย่างมีประสิทธิภาพ โดย กทท. จะดำเนินการเปลี่ยนท่อระบายน้ำให้มีศักยภาพการระบายน้ำที่ดีขึ้น เป็นขนาด 1.20 - 1.50 เมตร พร้อมบ่อพัก จำนวน 4 เส้นทาง มีความยาวท่อระบายน้ำรวม 1,095 เมตร จะส่งน้ำตรงสู่สถานีสูบน้ำบริเวณโรงพักสินค้า 6 และสถานีสูบน้ำบริเวณเขื่อนองค์พระพุทธสมุทรมงคลเขตต์ ซึ่งจะเพิ่มประสิทธิภาพการระบายน้ำภายในบริเวณลานบรรจุตู้สินค้าและลานฝากเก็บตู้สินค้าเพิ่มขึ้น 1.614 ลูกบาศก์เมตร/วินาที เพื่อป้องกันน้ำท่วมที่เกิดจากฝนตกหนัก และเพิ่มประสิทธิภาพการระบายน้ำได้รวดเร็วและมากขึ้น ซึ่งการดำเนินโครงการฯ ดังกล่าว จะไม่ส่งผลกระทบการขนส่งภายใน ทกท.
ทั้งนี้ กทท. ได้มีมาตรการระยะสั้น โดยจะขุดลอกตะกอนดินบริเวณสถานีสูบน้ำเขื่อนองค์พระฯ ปีละ 1 ครั้ง เพื่อให้สามารถรองรับน้ำได้มากขึ้น รวมทั้งดูแลบำรุงรักษาเครื่องสูบน้ำก่อนถึงฤดูฝนทุกปี และขุดลอกท่อระบายน้ำบริเวณลานบรรจุตู้สินค้าและลานฝากเก็บตู้สินค้าตลอดทั้งปี พร้อมจัดเจ้าหน้าที่ประจำทุกสถานีเปิด - ปิดเครื่องสูบน้ำ และจัดเจ้าหน้าที่ลงพื้นที่และประจำสถานีสูบน้ำ เพื่อเฝ้าระวังระดับน้ำและรายงานสถานการณ์เป็นระยะ นอกจากนี้ จะเตรียมของบประมาณสำหรับซื้อเครื่องปั่นไฟ (Mobile Generator) สำรองไว้กรณีที่เกิดเหตุกระแสไฟฟ้าขัดข้องภายในเขตรั้วศุลกากร ทกท. และทุกสถานีจะมีเครื่องสูบน้ำสำรองไว้ ซึ่งมาตรการดังกล่าว เป็นการป้องกันการเกิดปัญหาน้ำท่วมขัง และอาจทำให้สินค้าในตู้สินค้าเกิดความเสียหาย สร้างความเชื่อมั่นให้แก่ผู้ใช้บริการในการขนส่งผ่าน ทกท. ได้เป็นอย่างดี
วันพฤหัสบดีที่ 16 ธันวาคม 2564
บริษัท ขนส่ง จำกัด จัดรถโดยสารรับส่ง “กลุ่มจะนะรักษ์ถิ่น” กลับถึงบ้านเรียบร้อยแล้ว
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่ บขส. ได้รับมอบหมายจากรัฐบาลและกระทรวงคมนาคม ให้จัดรถโดยสารเพื่อรับ - ส่งกลุ่มจะนะรักษ์ถิ่น ผู้ร่วมชุมนุมบริเวณหน้าทำเนียบรัฐบาล กลับไปส่งที่อำเภอจะนะ จังหวัดสงขลา นั้น
บขส. ได้ดำเนินการในภารกิจดังกล่าวเป็นไปด้วยความเรียบร้อย โดยจัดรถโดยสาร 2 คัน เดินทางออกจากหน้าทำเนียบรัฐบาล เวลา 07.30 น. และถึงจุดหมายปลางทางอำเภอจะนะ จังหวัดสงขลา เวลา 23.00 น. ของวันที่ 15 ธันวาคม 2564 ด้วยความปลอดภัย
วันจันทร์ที่ 23 พฤษภาคม 2565
กรมทางหลวงชนบท สร้างถนนเลียบชายฝั่งทะเลภาคใต้สาย ชพ.4019 จังหวัดชุมพร กว่า 19 กิโลเมตร เสร็จสมบูรณ์
ส่งเสริมเศรษฐกิจการท่องเที่ยวอย่างยั่งยืนตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสาย ชพ.4019 แยกทางหลวงแผ่นดินหมายเลข 4002 (กม. ที่ 13+100) - บ้านแหลมสันติ อำเภอหลังสวน และละแม จังหวัดชุมพร ระยะทาง 19.891 กิโลเมตร เสร็จสมบูรณ์
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ตามที่คณะรัฐมนตรีเห็นชอบในโครงการพัฒนาการท่องเที่ยวถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง เพื่อพัฒนาโครงข่ายถนนดังกล่าวให้มีความต่อเนื่อง ส่งเสริมเศรษฐกิจการท่องเที่ยวชายฝั่งทะเลระดับสากลอย่างยั่งยืน ยกระดับคุณภาพชีวิตให้ประชาชนและนักท่องเที่ยวสามารถเดินทางได้อย่างสะดวกรวดเร็วปลอดภัย รวมถึงยังเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องดำเนินการพัฒนาโครงสร้างพื้นฐานด้านการท่องเที่ยว เพื่อพัฒนาโครงข่ายถนนให้มีความสมบูรณ์และส่งเสริมให้เป็นถนนท่องเที่ยวอย่างเป็นรูปธรรม ถนนทางหลวงชนบทสาย ชพ.4019 แยกทางหลวงแผ่นดินหมายเลข 4002 (กม. ที่ 13+100) - บ้านแหลมสันติ อำเภอหลังสวน และละแม จังหวัดชุมพร มีจุดเริ่มต้นโครงการจาก กม. ที่ 0+000 - 19+891 โดยก่อสร้างเป็นผิวจราจรแบบแอสฟัลท์ติกคอนกรีต กว้าง 7 เมตร ไหล่ทางกว้าง 0.50 - 2.50 เมตร พร้อมก่อสร้างสะพานคอนกรีตเสริมเหล็ก 3 แห่ง ระบบไฟฟ้าแสงสว่าง พร้อมเครื่องหมายจราจรเพื่อความปลอดภัย ใช้งบประมาณในการก่อสร้าง 172.082 ล้านบาท ซึ่งสายทางดังกล่าว เป็นเส้นทางเข้าสู่แหล่งท่องเที่ยว ได้แก่ หาดคอเขา หาดตะวันฉาย และหาดละแม อีกด้วย
อย่างไรก็ตาม ในปี 2565 ทช. ยังมีโครงการก่อสร้างถนนเลียบชายฝั่งทะเลด้านตะวันตกของอ่าวไทย ที่อยู่ระหว่างก่อสร้างอีก จำนวน 3 โครงการ ดังนี้
1. ถนนสายเพชรเกษม - สถานีรถไฟทุ่งประดู่ - วัดทับสะแก อำเภอทับสะแก จังหวัดประจวบคีรีขันธ์ ระยะทาง 3.418 กิโลเมตร ซึ่งขณะนี้มีผลงานความคืบหน้ากว่าร้อยละ 45 คาดว่าจะก่อสร้างแล้วเสร็จประมาณช่วงกลางปี 2565 ใช้งบประมาณในการก่อสร้าง 20.650 ล้านบาท
2. ถนนสายบ้านบางคอย - บ้านทุ่งคาน้อย อำเภอเมือง จังหวัดชุมพร ระยะทาง 8.658 กิโลเมตร ขณะนี้มีผลงานความคืบหน้ากว่าร้อยละ 11 คาดว่าจะก่อสร้างแล้วเสร็จในปี 2565 ใช้งบประมาณในการก่อสร้าง 31.984 ล้านบาท
3. ถนนสายแยกทางหลวงแผ่นดินหมายเลข 4002 (กม .ที่ 13+100) - บ้านแหลมสันติ (ตอนที่ 2) อำเภอหลังสวน และละแม จังหวัดชุมพร ระยะทาง 6.753 กิโลเมตร ซึ่งได้เริ่มเข้าพื้นที่ก่อสร้างไปเมื่อเดือนเมษายน 2565 และคาดว่าจะก่อสร้างแล้วเสร็จในปี 2566 ใช้งบประมาณในการก่อสร้าง 105.440 ล้านบาท
วันจันทร์ที่ 23 สิงหาคม 2564
​Prime Minister pleased with AstraZeneca’s confirmation to deliver 61 million doses by end of this year.
​Prime Minister pleased with AstraZeneca’s confirmation to deliver 61 million doses by end of this year.
August 23, 2021, at the Government House, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha had a teleconference with Mr. Pascal Claude Roland Soriot, CEO of AstraZeneca on COVID-19 prevention cooperation. From the discussion, AstraZeneca confirms that it will step up vaccine deliveries and will aim to deliver the remaining doses by the end of this year, with which the total number of COVID-19 vaccines of all types would reach 120 million doses, covering more than 60 million people. This exceeds the target set earlier, which is to acquire 100 million doses of COVID-19 vaccines for 50 million people. Both sides are delighted by the good news as the delivery of the vaccines will accelerate herd immunity and the revival of the country's economy.
Mr. Anucha also revealed that The Government has secured the option to switch to AstraZeneca’s new vaccine candidate which is currently under development. The new vaccine candidate is designed to maintain the high levels of protection of the current vaccine, while providing additional protection against new variants. This broadens the Government’s options to protect the people as the virus continues to evolve. The deal should be finalized by September this year.
วันพุธที่ 29 กันยายน 2564
“อนุทิน” ลงนามประกาศหลักเกณฑ์กองทุนบัตรทอง ปี 65
ดูแลผู้มีสิทธิรับบริการสาธารณสุขอย่างมีคุณภาพ
“อนุทิน” ลงนามประกาศหลักเกณฑ์ “กองทุนบัตรทองปี 65” ดูแล “ผู้มีสิทธิบัตรทอง” เข้าถึงการรักษาและบริการสาธารณสุขที่จำเป็นอย่างต่อเนื่อง มีคุณภาพและสร้างความเท่าเทียม มีผลบังคับใช้ตั้งแต่ 1 ต.ค. 64 เป็นต้นไป
นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) เปิดเผยว่า เมื่อวันที่ 9 กันยายน 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานกรรมการหลักประกันสุขภาพแห่งชาติ (บอร์ด สปสช.) ได้ลงนามประกาศคณะกรรมการหลักประกันสุขภาพแห่งชาติ เรื่องหลักเกณฑ์การดำเนินงานและการบริหารจัดการกองทุนหลักประกันสุขภาพแห่งชาติ สำหรับผู้มีสิทธิหลักประกันสุขภาพแห่งชาติ ปีงบประมาณ พ.ศ. 2565 และหลักเกณฑ์วิธีการและเงื่อนไขการรับค่าใช้จ่ายเพื่อบริการสาธารณสุขหน่วยบริการ พ.ศ. 2564 แล้ว โดยให้มีผลตั้งแต่วันที่ 1 ตุลาคม 2564 เป็นต้นไป เพื่อดำเนินงานกองทุนหลักประกันสุขภาพแห่งชาติ (กองทุนบัตรทอง) สำหรับประชาชนผู้มีสิทธิในปีงบประมาณ 2565 นี้
ประกาศดังกล่าวครอบคลุมค่าบริการภายใต้กองทุนบัตรทองจำนวน 11 รายการ ดังนี้
1. บริการทางการแพทย์เหมาจ่ายรายหัว จำนวน 158,294.42 ล้านบาท
2. บริการผู้ติดเชื้อเอชไอวีและผู้ป่วยเอดส์ จำนวน 3,768.11 ล้านบาท
3. บริการผู้ป่วยไตวายเรื้อรัง จำนวน 9,731.34 ล้านบาท
4. บริการควบคุม ป้องกัน และรักษาโรคเรื้อรัง จำนวน 1,154.78 ล้านบาท
5. ค่าใช้จ่ายเพิ่มเติมสำหรับหน่วยบริการในพื้นที่กันดาร พื้นที่เสี่ยงภัย และพื้นที่จังหวัดชายแดนภาคใต้ จำนวน 1,498.29 ล้านบาท
6. ค่าบริการสาธารณสุขสำหรับผู้มีภาวะพึ่งพิงในชุมชน จำนวน 990.11 ล้านบาท
7. ค่าบริการสาธารณสุขเพิ่มเติมสำหรับการบริการระดับปฐมภูมิ จำนวน 319.28 ล้านบาท
8. ค่าบริการสาธารณสุขร่วมกับองค์กรปกครองส่วนท้องถิ่น จำนวน 2,769.93 ล้านบาท
9. ค่าบริการสาธารณสุขสำหรับบริการกรณีโรคติดเชื้อไวรัสโคโรนา 2019 จำนวน 825.08 ล้านบาท
10. เงินช่วยเหลือเบื้องต้นผู้รับบริการและผู้ให้บริการ จำนวน 283.03 ล้านบาท
11. ค่าบริการสร้างเสริมสุขภาพและปเองกันโรค จำนวน 19,265.42 ล้านบาท
ทั้งนี้ รวมงบประมาณค่าบริการ 11 ราย เป็นงบประมาณจำนวน 198,891.79 ล้านบาท เมื่อหักค่าแรงหน่วยบริการของรัฐในระบบหลักประกันสุขภาพแห่งชาติ จำนวน 58,341.59 ล้านบาท เป็นงบประมาณที่เข้าสู่กองทุนหลักประกันสุขภาพแห่งชาติ (ไม่รวมเงินเดือนหน่วยบริการของรัฐ) จำนวน 140,550.19 ล้านบาท
นพ.จเด็จ กล่าวต่อว่า ในส่วนของค่าบริการสาธารณสุขสำหรับบริการกรณีโรคติดเชื้อไวรัสโคโรนา 2019 นอกจากงบประมาณตามรายการข้างต้นนี้ ตามประกาศให้ใช้จ่ายจากเงินกองทุนหลักประกันสุขภาพแห่งชาติที่อาจเพิ่มเติมจากรายการ “รายได้สูง (ต่ำ) กว่าค่าใช้จ่ายสะสม” และงบประมาณตามพระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา พ.ศ. 2563 ที่จะได้รับ หรืองบกลางรายการเงินสำรองจ่ายเพื่อกรณีฉุกเฉินหรือจำเป็นปีงบประมาณ 2565 ที่จะได้รับ
“ประกาศฉบับนี้มีผลตั้งแต่วันที่ 1 ตุลาคม 2564 เป็นต้นไป ซึ่ง สปสช. ได้จัดสรรและโอนงบประมาณส่วนหนึ่งไปยังหน่วยบริการระบบบัตรทองแล้ว เพื่อให้บริการผู้มีสิทธิบัตรทองภายใต้สิทธิประโยชน์ต่างๆ อย่างต่อเนื่อง เกิดการเข้าถึงบริการสาธารณสุขที่จำเป็นและมีคุณภาพได้อย่างเท่าเทียม ตามนโยบายของรัฐบาลและประธานบอร์ด สปสช. ที่ได้เน้นย้ำและให้ความสำคัญต่อการดูแลสุขภาพคนไทยทุกคน” เลขาธิการ สปสช. กล่าว
/////////////29 กันยายน 2564
วันพฤหัสบดีที่ 17 กุมภาพันธ์ 2565
กรมเจ้าท่า กระทรวงคมนาคม ห่วงใยประชาชน กรณีเรือภัตตาคารลอดใต้สะพานพุทธ หวั่นเกิดอันตรายได้
...
จากเหตุการณ์เรือภัตตาคารอาหารล่องแม่น้ำเจ้าพระยา ที่มีจุดชมวิวและรับประทานอาหารบนดาดฟ้าเรือ จนเกิดเป็นกระแสสังคมบนสื่อออนไลน์ อาทิ TikTok Facebook หรืออื่นๆ และปรากฏเป็นคลิปวีดีโอของนักท่องเที่ยว ถ่ายไว้ขณะเรือกำลังลอดผ่านใต้สะพานพุทธในระยะประชิดตัว เนื่องมาจากระดับน้ำที่สูงขึ้น ทำให้บริเวณชั้นดาดฟ้าเรือใกล้ชิดกับท้องสะพานพุทธ อันเป็นเหตุให้นักท่องเที่ยวรู้สึกตื่นเต้น และมีผู้ประกอบการเรือภัตตาคารบางรายได้นำเหตุการณ์ความไม่ปลอดภัยนี้ มาเป็นจุดขายในการให้บริการล่องเรือภัตตาคารในแม่น้ำเจ้าพระยา
กรมเจ้าท่า กระทรวงคมนาคม โดยกลุ่มตรวจการเดินเรือ มีหน้าที่ดูแลรักษาความปลอดภัยทางน้ำ ไม่ได้เพิกเฉยต่อกรณีดังกล่าว ได้ส่งเจ้าหน้าที่เข้าตรวจตรา กำชับ และคุมเข้ม พร้อมมีหนังสือถึงผู้ประกอบการเรือ ผู้ควบคุมเรือ รวมถึงผู้จัดการเรือ ให้แจ้งนักท่องเที่ยวให้ระมัดระวังขณะเรือทำการลอดผ่านใต้ท้องสะพานพุทธขณะที่ระดับน้ำในแม่น้ำเจ้าพระยาสูงกว่าปกติ อันจะเป็นเหตุให้เกิดความไม่ปลอดภัยต่อชีวิตและทรัพย์สินได้ แนะนำให้หลีกเลี่ยงการนำนักท่องเที่ยวไปยืน นั่ง หรือถ่ายรูป ถ่ายคลิปในบริเวณดาดฟ้าเรือดังกล่าว กรมเจ้าท่า เน้นย้ำให้ดูแลป้องกันไม่ให้เกิดเหตุหรือความไม่ปลอดภัยต่อนักท่องเที่ยว อย่างเด็ดขาด และถ้ายังมีการเดินเรือที่อาจเกิดอันตรายต่อนักท่องเที่ยวเช่นนี้อีก จะกรมเจ้าท่าจะดำเนินการเอาผิดตามกฏหมายที่กรมเจ้าท่ากำหนดขั้นสูงสุด ทั้งการยึดประกาศนียบัตรผู้ควบคุมเรือ(นายเรือ)โดยทันที
ทั้งนี้ สำนักความปลอดภัยและสิ่งแวดล้อมทางน้ำ กรมเจ้าท่า มีโครงการที่จะติดตั้งเครื่องวัดความสูงของช่องลอดสะพานในแม่น้ำเจ้าพระยา ซึ่งเป็นเครื่องช่วยการเดินเรือประเภทหนึ่ง ที่จะช่วยลดปัญหาระยะห่างระหว่างเรือและใต้ท้องสะพาน ให้ผู้ควบคุมเรือทราบถึงระยะความสูงของช่องลอดใต้สะพาน (clearance) ช่วยให้เกิดความปลอดภัยขณะเดินเรือผ่านช่องลอดสะพาน และลดความเสี่ยงที่อาจทำให้เกิดอุบัติเหตุขณะโดยสารเรือได้อย่างมีประสิทธิภาพต่อไป
วันพุธที่ 29 มิถุนายน 2565
นายกรัฐมนตรี ชื่นชมเทศบาลแม่เหียะ ยกเป็นตัวอย่างท้องถิ่นเข้มแข็ง
นายกรัฐมนตรี ชื่นชมเทศบาลแม่เหียะ ยกเป็นตัวอย่างท้องถิ่นเข้มแข็ง
วันนี้ (29 มิถุนายน 2565) เวลา 16.55 น. ณ เทศบาลเมืองแม่เหียะ อำเภอเมือง จังหวัดเชียงใหม่ พลเอก ประยทุธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมการดำเนินงานตามนโยบายของรัฐบาล ด้านดิจิทัลของเทศบาลเมืองแม่เหียะ ซึ่งเป็นหน่วยงานนำร่องระบบบริหารจัดการองค์กรปกครองส่วนท้องถิ่น ทำให้เกิดแนวคิดโครงการการขับเคลื่อนการพัฒนาท้องถิ่นดิจิทัล ดำเนินการโดยสำนักงานพัฒนารัฐบาลดิจิทัล (องค์การมหาชน) (สพร.) ร่วมมือกับเทศบาลเมืองแม่เหียะ เพื่อสนับสนุนให้องค์กรปกครองส่วนท้องถิ่นมีระบบช่วยในการทำงานและส่งเสริมให้มีระบบบริหารงานในการอำนวยความสะดวก เป็นระบบบริหารจัดการองค์กรปกครองส่วนท้องถิ่นประกอบด้วย 5 ระบบ คือ ระบบบริหารจัดการจุดเดียวเบ็ดเสร็จ (OSS) , ระบบสารบรรณอิเล็กทรอนิกส์ E-OFFICE , ระบบขออนุญาตก่อสร้างออนไลน์ , ระบบหนังสือรับรองการแจ้งฯ ออนไลน์ และระบบชำระค่าธรรมเนียมขยะออนไลน์ ทั้งนี้ เทศบาลเมืองแม่เหียะ ได้มีการดำเนินการวิจัยและพัฒนาเพื่อยกระดับการบริหารในมิติต่าง ๆ อาทิ Dashboard ข้อมูลการให้บริการประชาชนของฝ่ายต่าง ๆ การให้บริการในระบบ Online ระบบข้อมูลสนับสนุนการบริหารงานของผู้บริหาร การจัดทำแผนที่ 3D Model และการดำเนินการของศูนย์บริการเป็นเลิศจนเกิดเป็น “แม่เหียะโมเดล” นับตั้งแต่ปี พ.ศ. 2563 จนถึงปัจจุบัน
ภายหลังรับฟังบรรยายสรุป และเยี่ยมชมผลการดำเนินงานด้านต่าง ๆ ภายในเทศบาลแม่เหียะ นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า นายกรัฐมนตรีกล่าวชื่นชม ยกให้เป็นตัวอย่างความเข้มแข็งของการบริหารส่วนท้องถิ่น ถือเป็นความสำเร็จในการขับเคลื่อนด้านดิจิทัล นำเทคโนโลยีมาใช้ให้เกิดประโยชน์ต่อส่วนรวม อำนวยความสะดวกแก่ประชาชน ทำให้ง่ายต่อการติดต่อราชการ รวมทั้งการเข้าถึงข้อมูลในทุก ๆ ด้าน ขอให้พัฒนาต่อไปให้ครอบคลุม พร้อมกับย้ำให้สร้างการรับรู้ให้ประชาชนมีความเข้าใจที่ถูกต้อง ทั้งนี้ ขอให้ท้องถิ่นใช้ทรัพยากรในพื้นที่ให้เกิดประโยชน์สูงสุด ช่วยดูแลประชาชน โดยเฉพาะการเข้าถึงสิทธิและผลประโยชน์ของประชาชน เพราะเป็นส่วนราชการที่ใกล้ชิดกับประชาชนในท้องถิ่นมากที่สุด
------------
วันพฤหัสบดีที่ 9 กันยายน 2564
รฟม. ห่วงใยปัญหาน้ำรอการระบาย และน้ำท่วมขังช่วงฤดูฝน บนถนนศรีนครินทร์
ในแนวสายทางโครงการรถไฟฟ้าสายสีเหลือง ช่วงลาดพร้าว - สำโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมกับ องค์การบริหารส่วนจังหวัดสมุทรปราการ แขวงทางหลวงสมุทรปราการ เพิ่มประสิทธิภาพการระบายน้ำ บนถนนศรีนครินทร์ ช่วงแยกศิครินทร์ (ลาซาล) ถึง แยกศรีเทพา ในแนวสายทางการก่อสร้างโครงการรถไฟฟ้าสายสีเหลือง ช่วงลาดพร้าว - สำโรง เพื่อป้องกันและแก้ไขปัญหาน้ำท่วมขังอย่างเร่งด่วน โดยให้บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) ผู้รับจ้าง ก่อสร้างงานโยธา ดำเนินการติดตั้งเครื่องสูบน้ำเพิ่มเติมอีก 12 เครื่อง ได้แก่ เครื่องสูบน้ำขนาด 16 นิ้ว จำนวน 2 เครื่อง ขนาด 12 นิ้ว จำนวน 4 เครื่อง และขนาด 8 นิ้ว จำนวน 6 เครื่อง เพื่อช่วยเร่งระบายน้ำบนถนนศรีนครินทร์ ออกสู่คลองบางนา และคลองสำโรง
ทั้งนี้ รฟม. ได้เน้นย้ำให้ที่ปรึกษาโครงการฯ กำกับดูแลให้ผู้รับจ้างงานโยธา ดำเนินการขุดลอกลำรางและท่อระบายน้ำตลอดแนวเส้นทางโครงการฯ เป็นประจำทุก 3 เดือน เพื่อป้องกันมิให้มีเศษวัสดุอุดตันในแนวก่อสร้างรถไฟฟ้า และเพิ่มประสิทธิภาพการระบายน้ำให้ดีมากยิ่งขึ้น ตลอดจนเฝ้าระวังสถานการณ์พร้อมจัดเตรียมเจ้าหน้าที่และเครื่องสูบน้ำเพื่อช่วยเหลือและอำนวยความสะดวกให้แก่ประชาชนตามนโยบายด้านความรับผิดชอบต่อสังคม ในการให้ความสำคัญแก่ประชาชนและชุมชนตามแนวสายทางโครงการรถไฟฟ้าที่อาจจะได้รับผลกระทบจากการดำเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีเหลืองฯ ได้ที่เฟซบุ๊กแฟนเพจ โครงการรถไฟฟ้าสายสีเหลือง ช่วงลาดพร้าว - สำโรง เว็บไซต์โครงการ www.mrta-yellowline.com และ Line Official : mrtyellowline หรือสอบถามข้อมูลโครงการฯ หมายเลขโทรศัพท์ 0 2610 4915 และ 09 8257 5555
วันพฤหัสบดีที่ 18 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจำวันที่ 18 พฤศจิกายน 2564 เวลา 17.00 น. สามารถสัญจรผ่านได้ 15 สายทาง สัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 18 พฤศจิกายน 2564 เวลา 17.00 น. ว่ามีถนนทางหลวงชนบทที่ประสบอุทกภัยในพื้นที่ 7 จังหวัด สามารถสัญจรผ่านได้ 15 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 18 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 7 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี และนครปฐม รวม 19 สายทาง สามารถสัญจรผ่านได้ 15 สายทาง และไม่สามารถสัญจรผ่านได้ 4 สายทาง แบ่งเป็น น้ำท่วมสูง 3 สายทาง (3 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ติดตั้งป้ายเตือนแจ้งให้ประชาชนโปรดใช้ความระมัดระวังในการสัญจรผ่านเส้นทางที่ได้รับผลกระทบ โดยจะเร่งฟื้นฟูซ่อมแซมสายทางที่ประสบอุทกภัยอย่างต่อเนื่อง เพื่อความสะดวกปลอดภัยในการเดินทางของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย ทช. จะติดตามสถานการณ์อย่างใกล้ชิดและรายงานให้ทราบเป็นระยะ ๆ ประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันศุกร์ที่ 20 พฤษภาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 12 – 19 พฤษภาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 12 – 19 พฤษภาคม 2565 พบการกระทำผิด จำนวน 597 คดี คิดเป็นเงินค่าปรับ 15.18 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 12 – 19 พฤษภาคม 2565) พบว่ามีการกระทำผิด จำนวน 597 คดี คิดเป็นเงินค่าปรับ 15.18 ล้านบาท โดยแยกเป็น สุรา จำนวน 322 คดี ค่าปรับ 2.48 ล้านบาท ยาสูบ จำนวน 212 คดี ค่าปรับ 5.97 ล้านบาท ไพ่ จำนวน 7 คดี ค่าปรับ 0.05 ล้านบาท น้ำมันและผลิตภัณฑ์น้ำมัน จำนวน 29 คดี ค่าปรับ 2.49 ล้านบาท น้ำหอม จำนวน 2 คดี ค่าปรับ 3.68 ล้านบาท รถจักรยานยนต์ จำนวน 16 คดี ค่าปรับ 0.41 ล้านบาท และสินค้าอื่น ๆ จำนวน 9 คดี ค่าปรับ 0.10 ล้านบาท โดยมีของกลางแยกเป็นน้ำสุรา จำนวน 9,037.760 ลิตร ยาสูบ จำนวน 14,541 ซอง ไพ่ จำนวน 623 สำรับ น้ำมันและผลิตภัณฑ์น้ำมัน จำนวน 85,430.000 ลิตร น้ำหอม จำนวน 109,342 ขวด รถจักรยานยนต์ จำนวน 26 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 19 พฤษภาคม 2565 พบว่ามีการกระทำผิด จำนวน 17,437 คดี คิดเป็นเงินค่าปรับ 319.28 ล้านบาท โดยแยกเป็น สุรา จำนวน 9,411 คดี ค่าปรับ 82.76 ล้านบาท ยาสูบ จำนวน 5,997 คดี ค่าปรับ 158.35 ล้านบาท ไพ่ จำนวน 281 คดี ค่าปรับ 2.83 ล้านบาท น้ำมันและผลิตภัณฑ์น้ำมัน จำนวน 512 คดี ค่าปรับ 22.96 ล้านบาท น้ำหอม จำนวน 81 คดี ค่าปรับ 7.83 ล้านบาท รถจักรยานยนต์ จำนวน 763 คดี ค่าปรับ จำนวน 17.51 ล้านบาท และสินค้าอื่น ๆ จำนวน 392 คดี ค่าปรับ 27.04 ล้านบาท โดยมีของกลางแยกเป็นน้ำสุรา จำนวน 143,811.684 ลิตร ยาสูบ จำนวน 3,055,815 ซอง ไพ่ จำนวน 18,272 สำรับ น้ำมันและผลิตภัณฑ์น้ำมัน จำนวน 722,140.000 ลิตร น้ำหอม จำนวน 8197,651 ขวด รถจักรยานยนต์ จำนวน 937 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/800-2565-12-19-2565-24
วันอังคารที่ 17 พฤษภาคม 2565
โฆษกรัฐบาลฯ เผย นายกรัฐมนตรี พอใจภาพรวมการเปิดเทอมวันแรกคึกคัก สถานศึกษาปฏิบัติตามมาตรการป้องกันโควิด-19 อย่างเคร่งครัด ครู นักเรียนให้ความร่วมมือสวมหน้ากากอนามัยตลอดเวลา
โฆษกรัฐบาลฯ เผย นายกรัฐมนตรี พอใจภาพรวมการเปิดเทอมวันแรกคึกคัก สถานศึกษาปฏิบัติตามมาตรการป้องกันโควิด-19 อย่างเคร่งครัด ครู นักเรียนให้ความร่วมมือสวมหน้ากากอนามัยตลอดเวลา โดยวันนี้พบผู้ติดเชื้อโควิด-19 รายใหม่ 3,893 ราย
วันนี้ (17 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมการเปิดภาคเรียนวันแรก ในภาคเรียนที่ 1/2565 ให้นักเรียนได้กลับมาเรียนในห้องเรียน หรือ On-Siteภายใต้สถานการณ์การแพร่ระบาดของโรคโควิด-19พบว่า โรงเรียนทั้งในสังกัดกระทรวงศึกษาธิการ กรุงเทพมหานคร รวมทั้งโรงเรียนเอกชน มีการเตรียมพร้อมการเปิดภาคเรียน ทั้งในส่วนของมาตรการเฝ้าระวัง และควบคุมการแพร่ระบาดโควิด-19 ในโรงเรียน โดยนักเรียน ครู และบุคลากรในโรงเรียน มีการสวมหน้ากากอนามัย เว้นระยะห่างในห้องเรียนและทางเดิน มีการจัดเหลื่อมเวลาเรียน เวลาพักรับประทานอาหาร ทำความสะอาดโรงเรียนสม่ำเสมอ รวมถึงนักเรียนส่วนใหญ่ยังได้รับการฉีดวัคซีนตามที่กระทรวงสาธารณสุขแนะนำนายกรัฐมนตรียังฝากถึงผู้ปกครองควรสังเกตอาการ และตรวจคัดกรองบุตรหลานก่อนพามาโรงเรียน เพี่อความไม่ประมาทและลดความเสี่ยงในการรับ/แพร่เชื้อโควิด-19 ในโรงเรียนด้วย
โอกาสนี้ นายกรัฐมนตรียังขอบคุณประชาชนและหน่วยงานที่เกี่ยวข้องร่วมกันปฏิบัติตามมาตรการสาธารณสุข ส่งผลให้จำนวนผู้ติดเชื้อลดลงอย่างต่อเนื่อง พร้อมขอบคุณทีมแพทย์และบุคคลกรทางการแพทย์ในการดูแลผู้ป่วยโควิด-19จนทำให้มีจำนวนผู้ป่วยปอดอักเสบและเสียชีวิตลดต่ำลง
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 3,893 ราย จำแนกเป็น ผู้ติดเชื้อในประเทศ 3,890 ราย และผู้ป่วยมาจากต่างประเทศ 3 ราย ผู้เสียชีวิตเพิ่มขึ้น 38 ราย ผู้ที่กำลังรักษาตัว 63,337 ราย และมียอดผู้ที่หายป่วยกลับบ้านแล้ว 7,323 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,159,542 ราย จำนวนผู้ที่หายป่วยสะสมจำนวน 2,121,596 ราย จำนวนผู้ป่วยปอดอักเสบ รักษาตัวอยู่ในโรงพยาบาล 1,245 ราย เฉลี่ยจังหวัดละ 16 ราย
อัตราครองเตียง ร้อยละ 16.0 ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 15 พ.ค. 65 รวม 135,671,274 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,524,179 โดส ผู้ได้รับวัคซีนเข็มที่ 2 สะสม 51,971,199 โดส และผู้ได้รับวัคซีนเข็มที่ 3 ขึ้นไป สะสม 27,175,896 โดส
วันจันทร์ที่ 28 มิถุนายน 2564
กรมการขนส่งทางบก เผยสถิติการใช้บริการช่องทางชำระภาษีรถประจำปีในเขตกรุงเทพมหานคร ประจำเดือนพฤษภาคม 2564 ยอดใช้บริการช่องทางออนไลน์สูงสุดในรอบปีงบประมาณ 2564
...
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) มุ่งพัฒนาช่องทางการให้บริการรับชำระภาษีรถประจำปีให้มีประสิทธิภาพและตอบสนองความต้องการของประชาชน จึงได้พัฒนาบริการรับชำระภาษีรถประจำปีผ่านระบบออนไลน์ เพื่ออำนวยความสะดวกให้ประชาชนเจ้าของรถไม่ต้องเดินทางมาที่สำนักงานขนส่ง โดยรถที่ค้างชำระภาษีเกินกว่า 1 ปี หรือรถเก๋ง รถกระบะ รถตู้ ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี ต้องนำรถเข้าตรวจสภาพและมีผลผ่านการตรวจสภาพรถจากสถานตรวจสภาพรถ (ตรอ.) ก่อนดำเนินการชำระภาษีรถผ่านช่องทางออนไลน์ที่เว็บไซต์ ขบ. https://eservice.dlt.go.th หรือผ่านแอปพลิเคชัน DLT Vehicle Tax ส่งผลให้สถิติการให้บริการชำระภาษีรถยนต์ผ่านระบบออนไลน์ประจำเดือนพฤษภาคม 2564 สูงสุดในรอบปีงบประมาณ 2564 โดยเฉพาะผ่านทางเว็บไซต์ https://eservice.dlt.go.th/ มีจำนวนผู้ใช้บริการสูงถึง 50,753 คัน และผ่านแอปพลิเคชัน DLT Vehicle Tax มีผู้ใช้บริการจำนวน 3,253 คัน โดยเชื่อมั่นว่าหลังจากนี้จะได้รับความนิยมจากประชาชนเจ้าของรถเพิ่มขึ้นต่อเนื่อง เพราะไม่ต้องเดินทางมาที่สำนักงานขนส่ง อยู่ที่ไหนก็สามารถชำระภาษีรถประจำปีได้ ในส่วนของสถิติการรับชำระภาษีรถประจำปีที่สำนักงานขนส่งกรุงเทพมหานคร พื้นที่ 1 - 5 มีผู้ใช้บริการจำนวน 374,945 คัน บริการเลื่อนล้อต่อภาษี (Drive Thru for Tax) จำนวน 59,352 คัน ในขณะที่การให้บริการชำระภาษีผ่านตู้รับชำระภาษีรถประจำปีอัตโนมัติ (Kiosk) มีผู้ใช้บริการจำนวน 1,403 คัน เคาน์เตอร์เซอร์วิส มีผู้ใช้บริการจำนวน 13,616 คัน ที่ทำการไปรษณีย์ จำนวน 809 คัน และผ่านแอปพลิเคชัน mPAY และ Truemoney Wallet จำนวน 1,000 คัน รวมมียอดผู้ใช้บริการชำระภาษีประจำเดือนพฤษภาคม 2564 จำนวนทั้งสิ้น 505,131 คัน
รองอธิบดีกรมการขนส่งทางบก กล่าวเพิ่มเติมว่า เจ้าของรถสามารถชำระภาษีรถล่วงหน้าก่อนครบกำหนด 90 วัน ก่อนวันที่ภาษีรถสิ้นอายุได้ผ่านทุกช่องทางต่าง ๆ ทั้งภายในสำนักงานขนส่ง และภายนอก อาทิ เคาน์เตอร์เซอร์วิสร้านสะดวกซื้อเซเว่นอีเลฟเว่น แอปพลิเคชัน Truemoney Wallet mPAY ที่ทำการไปรษณีย์ และธนาคารเพื่อการเกษตรและสหกรณ์ (ธ.ก.ส.) ส่วนการบริการชำระภาษีรถประจำปีที่ห้างสรรพสินค้าในวันเสาร์ - อาทิตย์ ช้อปให้พอ แล้วต่อภาษี หรือ Shop Thru for Tax ในพื้นที่กรุงเทพมหานครและปริมณฑลบางส่วน อยู่ในระหว่างการติดตามประเมินสถานการณ์กับทุกฝ่ายที่เกี่ยวข้อง แต่สำหรับต่างจังหวัดให้ขึ้นอยู่กับการพิจารณาความเหมาะสมร่วมกับจังหวัดหรือคณะกรรมการโรคติดต่อจังหวัด หากมีความเห็นว่าสามารถดำเนินการได้ก็ให้ถือปฏิบัติตามมติของจังหวัดหรือคณะกรรมการโรคติดต่อจังหวัด ทั้งนี้ การให้บริการประชาชนในทุกกระบวนงานต้องดำเนินการภายใต้มาตรการป้องกันและควบคุมการแพร่ระบาดโรคติดเชื้อไวรัส COVID-19 อย่างเคร่งครัด เพื่อลดความเสี่ยงในการติดต่อแพร่กระจายของโรค
วันศุกร์ที่ 14 มกราคม 2565
นายกฯ พอใจผลการพูดคุย "สันติภาพ จ.ชายแดนใต้" เดินหน้าสร้างสันติสุขด้วย "ลดความรุนแรง - ปรึกษาหารือ - หาทางออกทางการเมืองร่วมกัน"
.....
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า นายกรัฐมนตรีพอใจผลการพูดคุยเพื่อสันติสุขจังหวัดชายแดนใต้ที่จัดขึ้นระหว่างวันที่ 11 - 12 ม.ค. 65 ณ กรุงกัวลาลัมเปอร์ ประเทศมาเลเซีย
.
โดยเป็นการพูดคุยกันระหว่างคณะผู้แทนรัฐบาลไทย กับคณะผู้แทน BRN ซึ่งทั้งสองฝ่ายเห็นพ้องที่จะยึดถือ 3 ประเด็น เพื่อเป็นแนวทางในการพูดคุยระยะต่อไป ดังนี้
.
ลดความรุนแรง
ปรึกษาหารือกับประชาชนในพื้นที่
แสวงหาทางออกทางการเมือง โดยจะมีกลไกการทำงานร่วมกัน
.
มุ่งเน้นให้การพูดคุยเป็นไปอย่างต่อเนื่อง คล่องตัว และเกิดผลสำเร็จเป็นรูปธรรม ทั้งนี้รัฐบาลปรารถนาที่จะสร้างบรรยากาศการพูดคุยที่ดี เพื่อนำไปสู่การลดความรุนแรง การใช้ชีวิตที่เป็นปกติสุขตามความคาดหวังของประชาชน
.
อ่านเพิ่มเติม คลิกhttps://www.thaigov.go.th/news/contents/details/50515
#ไทยคู่ฟ้า#ร่วมต้านโควิด19
-------------------